## Agricultura destina 150.000 euros per a compensar l’augment del preu del gasoil per a vaixells pesquers per la guerra a Ucraïna

*** L’import màxim de l’ajuda representa el total del sobrecost del gasoil consumit en el període comprés entre l’1 de juliol i el 31 de desembre de 2022**

La Conselleria d’Agricultura, Aigua, Ramaderia i Pesca ha resolt la convocatòria d’ajudes per valor de 150.000 euros als armadors dels vaixells de pesca marítima de la Comunitat Valenciana per a compensar l’augment del preu del gasoil a conseqüència de la guerra de Rússia contra Ucraïna per a l’any 2024.

L’import màxim de les ajudes representa el total del sobrecost del gasoil consumit en el període comprés entre l’1 de juliol i el 31 de desembre de 2022.

Concretament, 60 armadors o armadores de vaixells de pesca marítima de la Comunitat Valenciana rebran estes ajudes destinades a compensar els costos addicionals en què hagen incorregut els vaixells pesquers per l’augment del preu del gasoil a conseqüència de la pertorbació del mercat causada per la guerra.

La resolució pot consultar-se en el *Diari Oficial de la Generalitat Valenciana*, [DOGV](https://dogv.gva.es/va/resultat-dogv?signatura=2025/988).

Fecha: 04/02/2025